แรงขาย “บิ๊กแคป” ฉุด SET บ่ายไหล 10 จุด
SET บ่ายไหล 10 จุด นักลงทุนขายลดเสี่ยงตอบรับความกังวลปัญหาขัดแย้งทางการเมืองระหว่างประเทศ และรอผลประชุมเฟด รวมถึงสถานการณ์การเมืองในประเทศ
SET บ่ายไหล 10 จุด นักลงทุนขายลดเสี่ยงตอบรับความกังวลปัญหาขัดแย้งทางการเมืองระหว่างประเทศ และรอผลประชุมเฟด รวมถึงสถานการณ์การเมืองในประเทศ
22 ส.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 15:14 น. อยู่ที่ 1,615.77 จุด ลดลง 10.15 จุด หรือ 0.62% สูงสุดที่ 1,628.51 จุด ต่ำสุดที่ 1,615.09 จุด มูลค่าการซื้อขาย 3.76 หมื่นล้านบาท
สำหรับตลาดหุ้นไทยภาคบ่ายพลิกร่วงไปกว่า 10 จุด หลังจากช่วงเช้าแกว่งกรอบแคบมาปิดในแดนบวกได้เล็กน้อย โดยช่วงบ่ายรับแรงขายหุ้นขนาดใหญ่หลังจากตลาดหุ้นยุโรปเปิดมาปรับตัวลดลง ตอบรับความกังวลปัญหาขัดแย้งทางการเมืองระหว่างประเทศ รวมทั้งขายลดความเสี่ยงระหว่างรอติดตามการประชุมธนาคารกลางสหรัฐ (เฟด) ที่เมืองแจ็กสันโฮล
บล.กสิกรไทย ระบุว่า ดัชนียังคงแกว่งตัวลงในกรอบ 1620-1630 จุด อยู่ในโหมด Wait &amp;see เนื่องจากนักลงทุนรอการประชุม Jackson Hole วันที่ 25-27 ส.ค. และติดตามสถานการณ์การเมืองในประเทศ อีกทั้งยังขาดปัจจัยใหม่หนุน